***Τα Μυθικά Πλάσματα του Νότου*** (αγγλικά: *Beasts of the Southern Wild*) είναι αμερικανική δραματική ταινία φαντασίας παραγωγής 2012. Τη σκηνοθεσία ανέλαβε ο Μπεν Ζέιτλιν και το σενάριο έγραψε ο ίδιος μαζί με τη Λούσι Άλιμπαρ και είναι βασισμένο στο μονόπρακτο *Juicy and Delicious* της Άλιμπαρ. Αντιμέτωπη τόσο με τη χειροτέρευση της υγείας του πατέρα της όσο και με το λιώσιμο των πάγων που πλημμυρίζουν το ποτάμι της κοινότητά της και απελευθερώνουν αρχαίους βούβαλους, η εξάχρονη Χασπάπι πρέπει να μάθει τους τρόπους του θάρρους και της αγάπης. Πρωταγωνιστούν οι Κουβενζανέ Γουόλις και Ντουάιτ Χένρι.

Η πρεμιέρα της ταινίας πραγματοποιήθηκε στο Φεστιβάλ Κινηματογράφου Σάντανς στις 20 Ιανουαρίου 2012, όπου και βραβεύτηκε με το Μεγάλο Βραβείο Επιτροπής και με το Βραβείο Φωτογραφίας. Το Μάιο του 2012 προβλήθηκε στο διαγωνιστικό τμήμα του Φεστιβάλ Καννών κερδίζοντας τέσσερα βραβεία και στις 27 Ιουνίου κυκλοφόρησε στους κινηματογράφους της Νέας Υόρκης και του Λος Άντζελες και αργότερα έλαβε ευρύτερη διανομή. Απέσπασε διθυραμβικά σχόλια από τους κριτικούς και έλαβε τέσσερις υποψηφιότητες για Όσκαρ στις κατηγορίες Καλύτερης Ταινίας, Σκηνοθεσίας, Διασκευασμένου Σεναρίου και Α' Γυναικείου Ρόλου για την ερμηνεία της Κουβενζανέ Γουόλις. Η Γουόλις στην ηλικία των 9 ετών αποτελεί τη νεαρότερη ηθοποιό στην ιστορία των βραβείων που λαμβάνει υποψηφιότητα στη συγκεκριμένη κατηγορία.

Πλοκή
-----

Καθώς μια καταιγίδα πλησιάζει την απομακρυσμένη κοινότητα στο ποτάμι της Λουιζιάνα με το όνομα "Μπανιέρα", η εξάχρονη Χασπάπι και ο άρρωστος πατέρας Γουίνκ είναι αισιόδοξοι για τη ζωή και το μέλλον τους. Τα παιδιά στο σχολείο διδάσκονται από την Κυρία Μπαθσίμπα για τη φύση και την απελευθέρωση των προϊστορικών άουροχς, που προκλήθηκε από το λιώσιμο των πάγων. Στο σπίτι, η Χασπάπι φροντίζει τον εαυτό της καθώς ο πατέρας της αγνοείται. Όταν επιστρέφει σπίτι, φοράει νοσοκομειακά ρούχα. Οι δυο τους μαλώνουν και όταν η Χασπάπι γυρνάει σπίτι, του βάζει καταλάθος φωτιά. Ο Γουίνκ την κυνηγάει και τη χαστουκίζει. Όταν η Χασπάπι αντεπιτίθεται και τον χτυπάει στο στήθος, ο Γουίνκ καταρρέει. Η Χασπάπι, αφού συνειδητοποιεί τη ζημιά που προκάλεσε, τρέχει να βρει βοήθεια αλλά ο πατέρας λείπει όταν επιστρέφει. Εν τω μεταξύ στην Αρκτική, τα παγωμένα άουροχς παρασύρονται στον ωκεανό.

Πολλοί από τους κατοίκους της Μπανιέρας αρχίζουν να εγκαταλείπουν τα σπίτια τους εξαιτίας της καταιγίδας. Ο Γουίνκ επανεμφανίζεται και μαζί με τη Χασπάπει πηγαίνουν σπίτι για να αρχίσουν να στήνουν οδοφράγματα πριν η καταιγίδα χτυπήσει την πόλη. Σε μια προσπάθειά του να κάνει τη Χασπάπι να αισθανθεί καλύτερα, ο Γουίνκ αρχίζει να πυροβολεί τα σύννεφα. Την επόμενη μέρα, οι δυο τους περπατάνε στην κατεστραμένη κοινότητάς του. Οι κάτοικοι της Μπανιέρας γιορτάζουν και κάνουν σχέδια για να ξαναχτίσουν την κοινότητά τους, αλλά όλα αρχίζουν να πεθαίνουν εξαιτίας του αλατισμένου νερού που έφερε η καταιγίδα. Ο Γουίνκ σκέφτεται ένα σχέδιο για την ααποστράγγιση του νερού καταστρέφοντας το φράγμα του ποταμού. Μαζί με κάτι φίλους του βάζουν δυναμίτη και κάνουν μία τρύπα στο φράγμα. Όλα πάνε βάση σχεδίου όταν οι αρχές καταφτάνουν και επιβάλλουν υποχρεωτική εκκένωση, μεταφέροντας του κατοίκους της Μπανιέρας σε ένα καταφύγιο έκτακτης ανάγκης. Εκεί ο Δόκτωρ Μαλόνι χειρουργέι τον Γουίνκ αλλά δεν τον γιατρεύει. Στην πρώτη ευκαιρία οι κάτοικοι της Μπανιέρας το σκάνε και επιστρέφουν στα σπίτια τους.

Έχοντας επίγνωση της κατάστασης του πατέρα της, η Χασπάπι φεύγει σε αναζήτηση της μητέρας της. Μαζί με φίλους της κολυμπάνε μέχρι ένα πλωτό μπαρ. Η Χασπάπι γνωρίζει τη μαγείρισα η οποία μπορεί να είναι η μητέρα της αν και η γυναίκα δεν την αναγνωρίζει. Η μαγείρισα της λέει ότι μπορεί να μείνει αν θέλει, αλλά η Χασπάπι λέει ότι πρέπει να γυρίσει σπίτι. Η Χασπάπι επιστρέφει πίσω στο σπίτι όπου έρχεται αντιμέτωπη με τα άουροχς που απελευθερώθηκαν από τον πάγο. Καθώς τα άουροχς φεύγουν, η Χασπάπι μπαίνει μέσα στο σπίτι και λέει το τελευταίο αντίο στον ετοιμοθάνατο Γουίνκ, ακούγοντας τον τελευταίο χτύπο της καρδιάς του. Βάζει φωτιά στη νεκρική πυρά του πατέρα της, ενώ στέκεται αλληλέγγυη μαζί με τους εναπομείναντες κατοίκους της Μπανιέρας.

Ηθοποιοί και Χαρακτήρες
-----------------------

* Κουβενζανέ Γουόλις στο ρόλο της *Χασπάπι*
* Ντουάιτ Χένρι στο ρόλο του *Γουίνκ*
* Λέβι Ίστερλι στο ρόλο του *Ζαν Μπατίστ*
* Τζίνα Μοντάνα στο ρόλο της *Κυρίας Μπασίμπα*
* Λόουελ Λάντις στο ρόλο του *Γουάλρους*
* Τζόνσελ Αλεξάντερ στο ρόλο του *Τζόι Στρονγκ*
* Μέριλιν Μπάρμπαριν στο ρόλο της *τραγουδίστριας*
* Καλιάνα Μπρόουερ στο ρόλο της *Τ-Λου*
* Νίκολας Κλαρκ στο ρόλο του *Στικς*
* Χένρι Ντ. Κόλμαν στο ρόλο του *Πίτερ Τ*
* Φίλιπ Λόρενς στο ρόλο του *Δόκτωρ Μαλόνι*

Box office
----------

Με προϋπολογισμό 1.800.000 δολάρια, η ταινία *Τα Μυθικά Πλάσματα του Νότου* έκανε άνοιγμα τριημέρου στην 27η θέση με 169.702 δολάρια. Οι συνολικές εισπράξεις στο αμερικανικό box office έφτασαν τα 12,7 εκατομμύρια δολάρια και στον υπόλοιπο κόσμο συγκέντρωσε 8,3 εκατομμύρια δολάρια. Παγκοσμίως απέφερε 21,1 εκατομμύρια δολάρια.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Καλύτερη Ταινία |  | Υποψηφιότητα |
| Σκηνοθεσία | Μπεν Ζέιτλιν | Υποψηφιότητα |
| Διασκευσμένο Σενάριο | Λούσι Άλιμπαρ & Μπεν Ζέιτλιν | Υποψηφιότητα |
| Α' Γυναικείου Ρόλου | Κουβενζανέ Γουόλις | Υποψηφιότητα |
| Φεστιβάλ Καννών | Βραβείο FIPRESCI *Ένα Κάποιο Βλέμμα* | Μπεν Ζέιτλιν | Νίκη |
| Χρυσή Κάμερα | Μπεν Ζέιτλιν | Νίκη |
| Βραβείο Regards Jeune | Μπεν Ζέιτλιν | Νίκη |
| Βραβείο της Οικουμενικής Επιτροπής | Μπεν Ζέιτλιν | Νίκη |
| BAFTA | Διασκευσμένο Σενάριο | Λούσι Άλιμπαρ & Μπεν Ζέιτλιν | Υποψηφιότητα |
|

Παραπομπές
----------

1. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
2. ↑  «Beasts of the Southern Wild (2012)». *Entertainment Weekly*. 4 Δεκεμβρίου 2012. Ανακτήθηκε στις 11 Ιανουαρίου 2013.
3. ↑  Sandy Cohen (29 Ιανουαρίου 2012). «Sundance 2012: 'Beasts Of The Southern Wild' Wins Top Honors». *The Huffington Post*. Ανακτήθηκε στις 11 Ιανουαρίου 2013.
4. 1 2  «Le Palmarès 2012». *Cannes Film Festival*. Αρχειοθετήθηκε από το πρωτότυπο στις 15 Ιουνίου 2011. Ανακτήθηκε στις 29 Αυγούστου 2012.
5. ↑  «Τα Μυθικά Πλάσματα του Νότου στο Rotten Tomatoes». *Rotten Tomatoes*. Ανακτήθηκε στις 11 Ιανουαρίου 2013.
6. 1 2  «85th Academy Awards Nominations». oscar.go.com. Ανακτήθηκε στις 11 Ιανουαρίου 2013.
7. ↑  Seth Abramovitch (10 Ιανουαρίου 2013). «Oscars 2013: Records Broken for Oldest, Youngest Nominees». *The Hollywood Reporter*. Ανακτήθηκε στις 10 Ιανουαρίου 2013.
8. ↑  «Box office / business for Beasts of the Southern Wild». *IMDb*. Ανακτήθηκε στις 11 Ιανουαρίου 2013.
9. 1 2 3  «Τα Μυθικά Πλάσματα του Νότου στο Box Office Mojo». *Box Office Mojo*. Ανακτήθηκε στις 11 Ιανουαρίου 2013.
10. ↑  «British Academy Film Awards Nominations in 2013». bafta.org. Ανακτήθηκε στις 11 Ιανουαρίου 2013.

Εξωτερικοί σύνδεσμοι
--------------------

* Επίσημη σελίδα
* Τα Μυθικά Πλάσματα του Νότου στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:κινηματογράφος
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Beasts of the Southern Wild  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |